open-index/open-wikipedia-markdown huggingface dataset:
Անտեսանելի աշխատանք

**Անտեսանելի աշխատանք,** փիլիսոփայական, սոցիոլոգիական և տնտեսական հայեցակարգ է, որը կիրառվում է անտեսանելի, չգնահատված կամ թերագնահատված աշխատանքի վերաբերյալ, որը հաճախ համարվում է որպես ոչ կարևոր՝ չնայած աշխատանքում, ընտանիքներում, թիմերում և կազմակերպություններում նրա էական դերին:  Տերմինը ստեղծել է Առլեն Կապլան Դենիելսը 1980-ականներին։  

Տերմինը կիրառվել է ակադեմիկոսների,  գիտնականների, թարգմանիչների, սպասարկող անձնակազմի, քարտուղարների և տնային տնտեսուհիների վերաբերյալ, որոնք իրենց վրա են վերցնում անտեսանելի աշխատանքի մեծ մասը՝ մաքրման, պլանավորման և կազմակերպչական աշխատանքը։ Նույնիսկ երբ կանայք հավասարապես զբաղված են, նրանք դեռևս պատասխանատու են անտեսանելի աշխատանքի մեծ մասի համար, ներառյալ ճանաչողական աշխատանքը։

Անտեսանելի աշխատանքը ազդում է այն կատարողների մտավոր, ֆիզիկական և հոգեբանական բարեկեցության վրա, և արտացոլում է ուժի շարունակական դինամիկան և գենդերային անհավասարակշռությունը նրանց միջև, ում աշխատանքը «հաշվվում է» և նրանց, ում աշխատանքը մնում է «անտեսանելի»։ Անտեսանելի աշխատուժը նույնպես անհամաչափորեն ընկնում է մարգինալացված խմբերի վրա՝ որպես ռասայի կամ ինքնության այլ հատկանիշների գործոն, այնքանով, որքանով այն անվանվել է «մշակութային հարկում»։ 

Անտեսանելի աշխատանքին դիմակայելու ռազմավարությունները ներառում են ճանաչումը և տեսանելիության բարձրացումը, առաջադրանքների ավելի հավասար բաշխումը, նման աշխատանքը ճանաչող կամ նվազեցնող քաղաքականության իրականացումը, գենդերային և ռասայական տարբեր դերերի մարտահրավեր նետելը և չվճարվող աշխատանքին տնտեսական արժեք հատկացնելը։

Հայեցակարգը շարունակում է ազդել հանրային դիսկուրսի վրա գրքերի և ֆիլմերի միջոցով:  Տեխնոլոգիան չի կրճատել անտեսանելի աշխատուժը, չնայած այն ակնկալիքներին կամ խոստումներին, որ դա կլինի:

## Տես նաև
* Գենդերային դեր
* Ապակե առաստաղ
* Զգացմունքային աշխատանք

## Ծանոթագրություններ

Կատեգորիա:Աշխատանք
Կատեգորիա:Սեքսուալություն և սեռով պայմանավորված նախապաշարմունքներ
Քոլին Բրիտեն

**Քոլին «Դոկ» Բրիտեն** (, ), ամերիկացի երգահան, պրոդյուսեր և երաժիշտ, նա ունի ստորագրված պայմանագիր Warner Chappell Music-ի հետ։ 2024 թվականին միացել է Linkin Park խմբին որպես թմբկահար նրանց վերամիավորումից հետո: Նախքան խմբին միանալը նա գրել և երգեր է ստեղծել այնպիսի խմբերի համար, ինչպիսիք են Papa Roach, Hands Like Houses, Basement, Dashboard Confessional, 5 Seconds of Summer, Miyavi, Foundry և One Ok Rock։

## Կարիերա
Բրիտենն իր կարիերան սկսել է հարվածային գործիքներ նվագելով Oh No Fiasco խմբում: Oh No Fiasco-ն ստորագրվել է Five Seven Music-ի հետ, որտեղ նրանք թողարկել են իրենց դեբյուտային EP-ն՝ *No One's Gotta Know-ը*:

2024 թվականին նա միացել է ամերիկյան Linkin Park ռոք խմբին՝ որպես նրանց նոր թմբկահար, այն բանից հետո, երբ խմբի թմբկահար Ռոբ Բուրդոնը հրաժարվել է նորից միանալ վերամիավորված խմբին՝ նոր վոկալիստ Էմիլի Արմսթրոնգի հետ։

## Սկավառակագրություն

## Ծանոթագրություններ

Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի թմբկահարներ
Կատեգորիա:Ամերիկացի ռոք թմբկահարներ
Կատեգորիա:Երաժշտական պրոդյուսերներ
Գիյոմ Կասբարյան

**Գիյոմ Կասբարյան** կամ **Գասպարյան** (, ), ֆրանսիացի բիզնես խորհրդատու և «Վերածնունդ» կուսալցության քաղաքական գործիչ որ 2024 թվականի փետրվարի 8-ից ծառայել է որպես Բնակարանային հարցերով նախարարի պատվիրակ Ֆրանսիայի վարչապետ Գաբրիել Ատտալի կառավարությունում։

2017-2024 թվականներին Կասբարյանը Ազգային ժողովում ներկայացրել է Էյր-է-Լուար դեպարտամենտի 1-ին ընտրատարածքը։ 2024 թվականի սեպտեմբերի 21-ից Ֆրանսիայի հանրային ծառայության, պետական գործունեության պարզեցման և վերափոխման հարցերով նախարարն է։

## Կրթություն և վաղ կարիերա
Գիյոմի երկու ծնողներն էլ ծագումով հայ պետական ծառայողներ են Կասբարյանն 2010 թվականին ավարտել է ESSEC բիզնես դպրոցը։ Այնուհետև նա աշխատել է որպես խորհրդատու փարիզյան ռազմավարության խորհրդատվական ընկերությունում։

## Քաղաքական կարիերա
Գիյոմ Կասբարյանը  «Վերածնունդ» կուսալցության տեղականպատգամավորնն է եղել Էր և Լուար դեպարտամենտում 2016 թվականի դեկտեմբերից մինչև 2017 թվականի հունիսը:  

2017–2024 թվականներին եղել է Ազգային ժողովի պատգամավոր։ Նա ընտրվել է Էր և Լուարի 1-ին ընտրատարածքի պատգամավոր 2017 թվականի հունիսի 18-ին՝ օրենսդիր ընտրությունների երկրորդ փուլում Ֆրանկ Մասելյուի նկատմամբ տարած հաղթանակից հետո։ 

Խորհրդարանում Կասբարյանը 2017 թվականից աշխատել է որպես տնտեսական հարցերի հանձնաժողովի անդամ. նա դարձել է հանձնաժողովի նախագահ 2022 թվականի օրենսդիր ընտրություններից հետո։ Ի հավելումն իր հանձնաժողովային առաջադրանքների, նա եղել է Հայաստանի և Հարավային Աֆրիկայի հետ բարեկամության խորհրդարանական խմբերում։ 2017 թվականի նոյեմբերից Կասբարյանը մաս էր կազմել LREM-ի գործադիր խորհրդի՝ կուսակցության հաջորդ նախագահներ Քրիստոֆ Կաստաների և Ստանիսլաս Գուերինիի ղեկավարությամբ: 

2019 թվականի հուլիսին Կասբարյանը կողմ է քվեարկել Ֆրանսիայի կողմից Կանադայի հետ Եվրամիության Համապարփակ տնտեսական և առևտրային համաձայնագրի (CETA) վավերացմանը։

## Ծանոթագրություններ

 
Կատեգորիա:Ֆրանսահայ քաղաքական գործիչներ
Բանդար Լաբուան

**Բանդար Լաբուան** ( . բառացի թարգմանած՝ նշանակում է *Լաբուանի քաղաք*), քաղաք Մալայզիայում, Լաբուանի դաշնային տարածքի վարչական կենտրոնը (դաշնային այդ տարածքը Բոռնեոյի հյուսիսային ափից ոչ շատ հեռու ընկած կղզեխումբ է)։

## Պատմություն
Անգլիական գաղութատիրության ժամանակ քաղաքը կոչվել է **Վիկտորիա**՝ ի պատիվ Անգլիայի Վիկտորյա  թագուհու: Բնակավայրը հենց այդ անունով  էլ հիշատակվում է արկածային վեպերի իտալացի հեղինակ Էմիլիո Սալգարիի որոշ երկերում։

## Տնտեսություն
1990 թվականի հոկտեմբերին Լաբուանում ստեղծվեց միջազգային օֆշորային ֆինանսական կենտրոն: Բանդար Լաբուանը բաց նավահանգիստ է և չի սահմանում շրջանառության հարկ, հավելյալ եկամտահարկ, ակցիզային տուրք, արտահանման-ներմուծման տուրք։ Ջալան Մերդեկայի երկայնքով սփռված ֆինանսական պարկում տեղակայված են միջազգային օֆշորային բանկեր, ապահովագրական ու թրաստային ընկերություններ: Կան նաև 1500 տեղանոց կոնֆերանս-դահլիճ և առևտրի մեծ կենտրոն։ Կարծիք կա, որ այդ ժամանակակից համալիրն իր տեսակի մեջ եզակի է:
250px|մինի|ձախից|Լաբուանի նավահանգիստը, որը կարևոր կետ է Բրունեյ Դարուսսալամ-Սարավակ-Սաբահ նավուղու վրա

## Կլիմա
Բանդար Լաբուանին բնորոշ է արևադարձերի անձրևային անտառների կլիման:

## Ծանոթագրություններ

Կատեգորիա:1946 թվականին հիմնադրված բնակավայրեր
Կատեգորիա:Մալայզիայի բնակավայրեր
Կատեգորիա:Մալայզիայի քաղաքներ
Ապակեբլուր

**Ապակեբլուր**, բլուր և առեղծվածային վայր Հայաստանի Արարատի մարզի Գետազատ գյուղում։

## Անուն
Բլուրը հայտնի է տարբեր անուններով։ Հայաստանի Հանրապետության աշխարհագրական օբյեկտների ցուցակում այն ներկայացված է Ապակեբլուր անունով։ Մամուլի հրապարակումներում և գիտական որոշ շրջանակների կողմից օգտագործվում է Դվինի բուրգ կամ Գետազատի բուրգ անուններով։

### Պատմաճարտարապետական նկարագիր
Բլրի մասին հրապարակումներ և լուրեր սկսեցին հայտնվել 2010-ական թվականներից։ Հետազոտող Վարդգես Պետրոսյանը այն համարում է արհեստական կառույց, որի ճարտարապետական ձևը նման է մայաների բուրգերին։ Նրա պնդմամբ՝ բրգաձև կառույցը պատված է 2 մետրից ավել հողային և 60 սմ շաղախի շերտով։ Այս վարկածը սատարում են մի շարք ուսումնասիրողներ, ինչպիսիք են Գրիգորի Պոպլավսկին, Գրեմ Հենքոքը։

Դոկտոր-պրոֆեսոր Համլետ Պետրոսյանի կարծիքով՝ բլուրը բնական գոյացություն է, իսկ գագաթին եղած կառույցը, որը դեռևս չի պեղվել, 13-14-րդ դարերի իսլամական դամբարան։

Բրգաձև բլրի գագաթին առկա են շինության հետքեր, որոնք բացվել են Գետազատ գյուղի բնակիչների կողմից։ Սիրողական պեղումները կազմակերպվել է գյուղի բնակիչ Ալբերտ Պողոսյանի կողմից։ Նրա խոսքով՝ փոս են փորել, հայտնաբերել քարե կառույցի վերին մասի քարերից։ Սիրողական պեղումների համար բլրի գագաթին փորված փոսը հաճախ գրավել է գանձագողերի ուշադրությունը։

Կա վարկած, որ բլուրը հանդիսանում է Դվին մայրաքաղաքի բրգաձև կառույցներից մեկը։

## Բուսականություն
Բլրի լանջերին աճում են խիստ հազվադեպ հանդիպող վարդակակաչ երկծաղիկ *()* և Կարմիր գրքում գրանցված կնճիթաթերթիկ սապատավոր *()* բուսատեսակները։

## Տես նաև
* Տիկնունի ամրոց

## Ծանոթագրություններ

Կատեգորիա:Գետազատ
Կատեգորիա:Արարատի մարզի աշխարհագրություն
Կատեգորիա:Արարատի մարզի լեռնագրություն
Կատեգորիա:Արարատի մարզի հուշարձաններ
Նիքրոմ

**Նիքրոմ**, [նի(կել) և քրոմ], քրոմնիկելային համաձուլվածք [65–80% նիկել, 15–30% քրոմ, երբեմն՝ սիլիցիում (մինչև 1,5%), ալյումին (մինչև 3,5%) և այլ տարրեր պարունակող], որը բնութագրվում է բարձր կրակակայունությամբ և տեսակարար էլեկտրական դիմադրությամբ։ Կիրառվում է էլեկտրական վառարանների և սարքերի տաքացնող տարրեր պատրաստելու համար։ Աշխատանքային առավելագույն ջերմաստիճանը՝ ~1200°C։ Թողարկվում են նաև նիքրոմի տիպի համաձուլվածքներ, որոնցում նիկելի մի մասը (20% և ավելի) փոխարինված է երկաթով (ֆեռոնիքրոմներ)։

## Ֆիզիկական հատկությունները
* Էլեկտրական դիմադրողականություն - 1,05-1,4 Օհմ· մմ²/մ (կախված խառնուրդի դասից);
* դիմադրության ջերմաստիճանի գործակից - (0,1-0,25) \cdot 10^{-3} K^{-1}
* խտությունը - 8200-8500 կգ/մ³;
* հալման կետ - 1100-1400 °C;
* աշխատանքային ջերմաստիճանը - 800-1100 °C;
* տեսակարար ջերմունակություն - 450 Ջ/(կգ Կ) 25 °C-ում;
* ձգման դեպքում ամրության սահմանը - 0,65-0,70 ԳՊա;
* ջերմահաղորդունակության գործակիցը - 11.3 վտ/(մ·Կ);
* գծային ջերմային ընդարձակման գործակիցը՝ 14 \cdot 10^{-6} K^{-1}։

## Տես նաև
* Նիկելի համաձուլվածքներ
 

Կատեգորիա:Նիկելի համաձուլվածքներ
Կատեգորիա:Քրոմի համաձուլվածքներ
Նկան

**Նկան**, դղյակ Մեծ Հայքի Վասպուրական նահանգի Թոռնավան գավառում։ VIII դարից հիշվում է որպես Արծրունիների ամրացված հենակետը։ 750-ական թթ․ Գագիկ Արծրունի իշխանը, Վասպուրականի այլ իշխանների հետ ամրանալով Նկանում, ետ է մղել արաբական նվաճողներին, գրավել Ատրպատականի, Պարսկահայքի սահմանամերձ շրջանները։ Նրա դեմ ուղարկված նոր զորախումբը մոտ մեկ տարի պաշարել է Նկանը։ Գագիկ Արծրունին մարտերից մեկում գերվել է և սպանվել։ Նրա որդիներ Համազասպն ու Սահակը կարողացել են թշնամուց ազատագրել Նկանը։ 851-ին՝ խալիֆայության զորապետ Բուղայի արշավանքի ժամանակ, Վասպուրականի մեծ իշխան Աշոտ Արծրունին իր ընտանիքով և ազատների զորագնդով ամրացել է Նկանի քարանձավային մասում (ըստ Թովմա Արծրունու՝ «անձավում»), որն ուներ բնական–պաշտպանական մեծ առավելություն։ Արաբական զորքը՝ Բուղայի գլխավորությամբ պաշարել է Նկանը, դղյակի դեմ օգտագործելով նաև ծծմբի ու նավթի խառնուրդից պատրաստված հրանյութ։ Թշնամուն հաջողվել է գրավեք Նկանը, գերի վերցնել Աշոտ Արծրունուն։ Սակայն շուտով Արծրունիները վերստին ազատագրել են Նկանը և պահպանել իրենց ձեռքում մինչև XI դ․ սկիզբը։ Հետագա ժամանակներում Նկանի մասին տեղեկություններ չեն հանդիպում։ Ենթադրվում է, որ Նկանիի տեղում այժմ Նագան գյուղն է։ 

## Գրականություն
* Ղևոնդ, Պատմութիւն, ՍՊԲ, 1887։ 
* Թովմա Արծրունի և Անանուն, Պատմություն Արծրունյաց տան, Ե․, 1978։

Կատեգորիա:Բերդեր այբբենական կարգով
Կատեգորիա:Վասպուրականի բնակավայրեր
Կատեգորիա:Վանի մարզի հայկական բերդեր և ամրոցներ
Կատեգորիա:8-րդ դարի հայկական բերդեր և ամրոցներ
«Աղջիկները ՏՀՏ-ում» միջազգային օր

**«Աղջիկները ՏՀՏ-ում» միջազգային օր** (), նշվում է ապրիլի չորրորդ հինգշաբթի օրը տեղեկատվական և հեռահաղորդակցության տեխնոլոգիաների (ՏՀՏ) ոլորտում ավելի շատ աղջիկների և կանանց ներգրավածության իրազեկման նպատակով։

Կառավարություններին, ՏՀՏ կարգավորող ազգային մարմիններին, ՏՀՏ ընկերություններին, ակադեմիական հաստատություններին, ՄԱԿ-ի գործակալություններին և ՀԿ-ներին ողջ աշխարհում բոլորը խրախուսվում են միանալ շարժմանը և նշել ՏՀՏ ոլորտում աղջիկների միջազգային օրը:

## Նախապատմություն
«Աղջիկները ՏՀՏ-ում» միջազգային օրը նշելու գաղափարը պատկանում է Հեռահաղորդակցության միջազգային միության անդամ պետությունների կողմից 70-րդ Լիազոր Բանաձևի նախաձեռնությունն է՝ ստեղծելու ծրագրեր, որոնք խրախուսում են աղջիկներին և երիտասարդ կանանց մտածելու տեղեկատվական և հաղորդակցական տեխնոլոգիաների ոլորտում ուսումնասիրությունների և կարիերայի մասին։

2022 թվականին Աֆրիկյան զարգացման բանկի «Զբաղվածության կոդավորում» ծրագիրը կին դիմորդների համար հատկացրել է իր վերապատրաստման տեղերի կեսը՝ ՏՀՏ ոլորտում աղջիկների միջազգային օրվա կապակցությամբ։

## Մասնակցություն
2015 թվականին Աղջիկները ՏՀՏ օրվա ամենամյա 5300 միջոցառումներին ավելի քան 150 երկրներից գրանցել են շուրջ 177000 աղջիկ ամբողջ աշխարհում։ 2022 թվականը Հեռահաղորդակցության միջազգային միության տվյալները ցույց են տվել, որ ավելի քան 3,62,000 աղջիկներ և երիտասարդ կանայք տոնել են ավելի քան 11,000 տոնակատարություններ աշխարհի 171 երկրներում՝ Աղջիկները ՀՏՀ-ում միջազգային օրվա ընթացքում։ 2024 թվականին ՏՀՏ ոլորտում աղջիկների միջազգային օրը նշվել է ապրիլի 25-ին։ Հեռահաղորդակցության միջազգային միության գլոբալ տոնակատարությունը տեղի է ունեցել Ֆիլիպիններում և հյուրընկալվել է Տեղեկատվական և հաղորդակցության տեխնոլոգիաների դեպարտամենտի (DICT) կողմից։ Տարվա թեման է եղել «Առաջնորդությունը»՝ ընդգծելու գիտության, տեխնոլոգիայի, ճարտարագիտության և մաթեմատիկայի (STEM) բնագավառում կանացի ուժեղ օրինակների կարևորությունը:

## Աղջիկները ՏՀՏ-ում միջազգային օրվա ժամանակացույց
* Ապրիլի 28, 2011, Ժնև, Շվեյցարիա, 
* Ապրիլի 26, 2012, Նյու Յորք, ԱՄՆ, 
* Ապրիլի 25, 2013, Բրյուսել, Բելգիա և Ժնև, Շվեյցարիա, 
* Ապրիլի 15, 2014, Ժնև, Շվեյցարիա, 
* Ապրիլի 23, 2015, Ժնև, Շվեյցարիա, 
* Ապրիլի 28, 2016, Ժնև, Շվեյցարիա,
* Ապրիլի 27, 2017, Ժնև, Շվեյցարիա,
* Ապրիլի 28, 2018, Սոֆիա, Բուլղարիա, 
* Ապրիլի 25, 2019, Ադիս Աբեբա, Եթովպիա, 
* Ապրիլի 25, 2020, Վիրտուալ երկխոսություն՝ Աղջիկները ՏՀՏ-ում. ոգեշնչելով հաջորդ սերնդին,
* Ապրիլի 22, 2021, Աղջիկները ՏՀՏ-ում միջազգային օրվա 10-ամյակի տոնակատարություններ․ ավելի պայծառ ապագայի ստեղծում,
* Ապրիլի 28, 2022, Աղջիկները ՏՀՏ-ում գլոբալ երկխոսություն հասանելիության և անվտանգության վերաբերյալ,
* Ապրիլի 27, 2023, Վիկտորիա ջրվեժ, Զիմբաբվե
* Ապրիլի 25, 2024, Ֆիլիպիններ

## Ծանոթագրություններ

Կատեգորիա:Ապրիլի տոներ
Կատեգորիա:Ֆեմինիստական իրադարձություններ
Կատեգորիա:Կանայք տեխնոլոգիայի բնագավառում
Կատեգորիա:ՄԱԿ-ի միջազգային օրեր
Կատեգորիա:Հաշվարկում և հասարակություն
Ռեշիդ Ակիֆ փաշա

**Ռեշիդ Ակիֆ փաշա** (, , ), ալբանական ծագումով օսմանյան պետական գործիչ Օսմանյան կայսրության վերջին տասնամյակների ընթացքում։ Որպես քաղաքական գործիչ իր ողջ կարիերայի ընթացքում Ռեշիդ Ակիֆ փաշան ծառայել է որպես նահանգապետ, ներքին գործերի նախարար և եղել է Պետական խորհրդում: Հայտնի է նաև Հայոց ցեղասպանության հետևանքների վերաբերյալ կարևոր վկայություններով:

## Կյանք և կարիերա
Ռեշիդ Ակիֆը ծնվել է 1863 թվականին, ներկայիս Հունաստանի Յանինա քաղաքում, ազգությամբ եղել է ալբանացի։ Եղել է Օսմանյան պետական գործիչ, կառավարիչ Մեհմեդ Ալի փաշայի որդին։ Այնուհետև Ակիֆը տեղափոխվել է Կոստանդնուպոլիս (այժմ՝ Ստամբուլ)՝ սովորելու Գալաթասարայի միջնակարգ դպրոցում։ Քաղաքական գործիչ և Սեբաստիայի նահանգապետ է դարձել 1901 թվականին, կառավարիչ է եղել մինչև 1908 թվականը։ Ի վերջո տեղափոխվել է Ստամբուլ, որտեղ 1909 թվականի օգոստոսի 6-ին՝ մի քանի ամսով նշանակվել է ներքին գործերի նախարար հրաժարական է տվել առողջական պատճառներով, նույն թվականին դարձել է Օսմանյան կայսրության Սենատի անդամ։

1918 թվականին Թալաթ փաշայի հրաժարականից հետո Ռեշիդ Աքիֆը նշանակվել է Ահմեդ Իզզեթ փաշայի կառավարությանն առընթեր Պետական խորհրդում։ Սակայն Իզզեթ փաշայի կաբինետը լուծարվեց, և Ակիֆ փաշան նշանակվելուց մի քանի շաբաթ անց կրկին հրաժարական է տվել։ 1918 թվականին նշանակվել է Նախարարների նոր խորհրդում Դամաթ Ֆերիդ փաշայի կառավարությունում։

## Հայոց ցեղասպանության վկայություն
մինի|261x261փքս| Թուրքիայի Ազգային մեծ ժողովի կողմից "Մեկլիս-ի Այան Զաբիթ Սերիդեսի"թերթում հրապարակված Ռեշիդ Աքիֆ փաշայի վկայությունը
Ռեշիդ Ակիֆ փաշան հայտնի է 1918 թվականի նոյեմբերի 21-ին Օսմանյան խորհրդարանի նիստի ժամանակ Հայոց ցեղասպանության մասին կարևոր վկայություններով։ Ակիֆ փաշան հայտարարել է, որ Պետական խորհրդի նախագահի պաշտոնում իր կարճատև պաշտոնավարման ընթացքում բացահայտել է հայերի տեղահանությանը վերաբերող փաստաթղթեր։ Փաստաթղթերը ցույց են տվել այն գործընթացը, երբ պաշտոնական հայտարարություններում օգտագործվել է անորոշ տերմինաբանություն, իսկ այն փաստաթղերում որոնք ուղարկվել են անմիջապես Միության և առաջադիմության կոմիտեի շտաբից կամ հաճախ հենց Թալաթ փաշայի նստավայրից միայն պահանջել են «ջարդեր» իրականցնել։

Ցուցմունք է տվել հետևյալ կերպ.Շարունակել է ասելով. «Ես ամաչում եմ որպես մուսուլման, ամաչում եմ որպես օսմանյան պետական գործիչ, սա բիծ է Օսմանյան կայսրության հեղինակության վրա, այս հանցագործ մարդիկ...»։

Վկայությունը համարվել է «չափազանց ուշագրավ» ժամանակակից տեղական մամուլի կողմից։ Այն ամբողջությամբ տպագրվել է բազմաթիվ թերթերի կողմից՝ իր «առանձնահատուկ կարեւորության» պատճառով։ Պատմաբան Վահագն Տատրյանը եզրակացրել է, որ իր հայտարարությունները Հայոց ցեղասպանության համակարգված սպանությունների «ամենամեղադրական ապացույցն են»։

## Մահ և ժառանգություն
Ռեշիդ Ակիֆ փաշան մահացել է 1920 թվականի ապրիլի 15-ին Կոստանդնուպոլսում։ Լավագույնս հիշվում է որպես օսմանյան քաղաքական գործիչ, որը կարևոր վկայություններ է տվել Հայոց ցեղասպանության հետևանքով։ Նրա անունով է կոչվում Թուրքիայի Զառա քաղաքում գտնվող տարրական դպրոցը։

## Տես նաև
* Հայոց ցեղասպանության ապացույցներ

## Ծանոթագրություններ
13 մարդասպաններ

**13 մարդասպաններ,** ֆիլմի ռեժիսորը Տակաշի Միկեինն է, ֆիլմը թողարկվել է 2010 թվականին։

## Սյուժե
Գործողությունները տեղի են ունենում Ճապոնիայում 1844 թվականին: Դաժան պարոն Նարիցուգուն՝ Շոգունի եղբայրը, ավելի ու ավելի մեծ ազդեցություն ու իշխանություն է ձեռք բերում երկրում։ Սա սպառնում է քաոսով, կործանումով և նույնիսկ սպառնում է բուն շոգունատական ​​համակարգի գոյությանը։ Շոգունի խորհրդական պարոն Դոյը երկար մտորումներից հետո որոշում է քայլեր ձեռնարկել և վստահելի ու փորձառու սամուրայ Շինզայեմոն Շիմադային հանձնարարում է լիկվիդացնել վտանգավոր տիրակալին։ Շինզայեմոնը հավաքում է տասներկու մարտիկներից բաղկացած թիմ, որոնք բավականին հմուտ են հնացած սուսերամարտի արվեստին, և մշակում է հարձակման պլան: Այն պետք է տեղի ունենա Նարիցուգուի՝ Էդոյից իր տիրույթ ճանապարհորդության ժամանակ՝ մեծ շքախմբի ուղեկցությամբ։ Այժմ հիմնական խնդիրը դառնում է մարտիկների թվով հակառակորդի առավելությունը հավասարեցնելու անհրաժեշտությունը:

## Դերերում են

* Կոջի Յակուշո - Շինզաեմոն Շիմադա
* Տակայուկի Յամադան որպես Շինրոկուրո՝ Շինզայեմոնի եղբորորդին
* Մասաչիկա Իչիմուրա - Համբեյ Կիտո
* Գորո Ինագակի - պարոն Նարիցուգու Մացուդաիրա
* Յուսուկե Իսեյա որպես Կոյատա, անտառի 13-րդ մարդասպան
* Միկիջիրո Հիրա՝ պարոն Դոյ Տոշիցուրայի դերում
* Հիրոկի Մացուկատա - Կուրանագա

## Մրցանակներ և անվանակարգեր

* 2010 - ֆիլմը մասնակցել է Վենետիկի կինոփառատոնի գլխավոր մրցույթին և արժանացավ Future Film Festival Digital Award մրցանակի հատուկ հիշատակմանը:
* 2011 - Ասիական կինոմրցանակներ նկարչի լավագույն աշխատանքի համար (Յուջի Հայաշիդա), ինչպես նաև չորս անվանակարգերում՝ լավագույն ռեժիսոր (Տակաշի Միիկե), լավագույն դերասան (Կոջի Յակուսո), լավագույն մոնտաժ (Կենջի Յամաշիտա), լավագույն կոստյումներ (Կազուհիրո Սավատաիշի) .
* 2011 - Ճապոնական կինոյի ակադեմիայի չորս մրցանակ՝ լավագույն կինեմատոգրաֆիա (Nobuyasu Kita), լավագույն գեղարվեստական ​​ուղղություն (Yuji Hayashida), լավագույն լուսավորություն, լավագույն ձայն (Jun Nakamura); ինչպես նաև վեց անվանակարգերում՝ լավագույն ֆիլմ, լավագույն ռեժիսոր (Takashi Miike), լավագույն դերասան (Koji Yakusho), լավագույն մոնտաժ (Kenji Yamashita), լավագույն սցենար (Daisuke Tengan), լավագույն երաժշտություն (Koji Endo):

## Աղբյուրներ

* Официальный сайт фильма 
* 
* 
Կատեգորիա:2010 ֆիլմեր
Կատեգորիա:Ճապոնական մարտաֆիլմեր
Կատեգորիա:Ճապոներեն ֆիլմեր
Կատեգորիա:Ճապոնական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1844 թվականին
Կատեգորիա:Ռիմեյք ֆիլմեր
Կատեգորիա:Բրիտանական ֆիլմեր
Կատեգորիա:Մարտաֆիլմեր
Կատեգորիա:2010-ականների ճապոներեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կատեգորիա:Արկածային ֆիլմեր
Կատեգորիա:Դրամատուրգիա
Կատեգորիա:Դրամա ֆիլմեր
Կատեգորիա:Թրիլեր ֆիլմեր
Կատեգորիա:Ֆիլմեր, որոնց գործողությունները տեղի են ունենում 1840-ականներին
Կատեգորիա:Warner Bros. ֆիլմեր
Կատեգորիա:Ճապոնական դրամա ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մարտաֆիլմեր
Կատեգորիա:Պատմական ֆիլմեր
Կատեգորիա:Ֆիլմեր վրեժի մասին
Կատեգորիա:2010-ականների էքշն ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 14-րդ դարում
Կատեգորիա:Ֆիլմեր այբբենական կարգով
Կենդանիների ծին

**Կենդանիների ծին**, ֆիզիոլոգիական բարդ կենսընթաց, հղիության վերջնափուլը, մոր օրգանիզմից կենսունակ պտղի, ընկերքի և պտղաթաղանթների անջատումը։ 

## Նկարագրություն
մինի|Կովի ծին
Ծինն իրականանում է արգանդի (կծկանքներ) և որովայնի մկանների (ճիգեր) ակտիվ կծկումներով՝ մոր ամբողջ օրգանիզմի և մասամբ պտղի մասնակցությամբ։ Ծին նյարդահումորալ մի շարք գործոնների բարդ համալիր ազդեցության արդյունք է, որն իրականանում է ԿՆՀ-ի վերահսկողությամբ։ Տարբերում են ծինի 3 փուլ. նախապատրաստում, բուն ծինի և ընկերքի անջատում։ Ծինի բնականոն ընթացքը և տևողոթյունը կախված է մոր օրգանիզմի ֆիզիոլոգիական վիճակից, էգի կոնքի և պտղի չափերից, վերջինիս դասավորությունից (դրությունից), առաջադրությունից, դիրքից և անդամադասավորությունից։ Բնականոն ծինի ժամանակ անհրաժեշտ օգնությունը հսկողությունն ու աջակցությունն են։ Ծինի ընթացքում միջամտում են միայն անասնաբուժական ուղղակի ցուցումների դեպքում (տե՛ս Ծննդօգնություն, Կեսարյան հատում)։ 

Կովերի ծինն ընթանում է արագ և, որպես կանոն, առանց որևէ բարդության, եթե այն կազմակերպում են հատուկ մեկուսարաններում և ծնարաններում, որտեղ կենդանիներին տեղափոխում են սպասվող ծինից 1 օր առաջ։ Հորթը ծնվելուց անմիջապես հետո մերսում են քիթը, բերանը և լորձից մաքրում ականջները։ Մաշկի մերսումն ուժեղացնում է շնչառությունը, արյան շրջանառությունը և աղիների գալարակծկանքը։ Հորթին մոտեցնում են կովին (լիզելու համար) և նրա մոտ թողնում են 12–24 ժամ։ Չպոկված պորտալարը կտրում են պտղի որովայնի պատից 7–10 սմ երկարությամբ, ծայրը մշակում յոդի լուծույթով կամ ընկղմում կրեոլինի (լիզոլ) լուծույթի մեջ։ Կովի մարմնի աղբոտված մասերը և կուրծը լվանում են գոլ ջրով։ Ընկերքը հեռացնում են, իսկ խոնավ ցամքարը փոխում չորով։ 

Ծնած կենդանուն տալիս են գոլ, նոսր աղաջուր։ Առաջին օրերին օրակերը չափավոր է, կազմված է հիմնա կանում լավ խոտից։ Խտացրած կերերը ներառում են աստիճանաբար և կերակրում կերի շփոթի ձևով, արմատապտուղներով սկսում են կերակրել 4–5-րդ օրից սկսած։ 10–15-րդ օրը կերակրում են լրիվ օրաբաժնով։ Կովին առաջին անգամ կթում են ծնից 1 ժ անց, այնուհետև, ըստ տնտեսությունում սահմանված կարգի, օրը 2–3 անգամ։ 7–10-րդ օրը կովին տեղափոխում են կովանոց, նորածին հորթերին տեղավորում անհատ. վանդակներում՝ մին չև 10–22 օրական դառնալը։

## Տես նաև
* Ծննդօգնություն
* Կեսարյան հատում

Կատեգորիա:Գյուղատնտեսություն
Կատեգորիա:Անասնապահություն
Կատեգորիա:Անասնաբուծություն
Կատեգորիա:Անասնաբուժություն
Անասնաբուժական ծննդագիտություն

**Անասնաբուժական ծննդագիտություն**, կլինիկական անասնաբուժության բաժին, ուսումնասիրում է կենդանիների հղիության ֆիզիոլոգիան և ախտաբանությունը, ծննդաբերության, հետծննդյան շրջանը, սերմնավորումը, ինչպես նաև մշակում է ծննդօգնության, կաթնագեղձի, պտղի և նորածինների հիվանդությունների կանխարգելման ու բուժման մեթոդները։ Ծննդաբերությունը սերտորեն կապված է անասնաբուժական գինեկոլոգիայի հետ, որն ուսումնասիրում է էգ կենդանիների սեռական օրգանների առանձնահատկությունները, դրանց հիվանդությունները, այդ օրգանների ախտաբանական շարժընթացների կանխարգելումը և բուժումը։ 

## Նկարագրություն
Մինչև XVIII դարի վերջը Ծինը զբաղվել է միայն կենդանիների ծնի խնդիրներով և համարվել է անասնաբուժական վիրաբուժության բաժին։ Ժամանակակից ծննդագիտությունյան բնագավառի գիտնականները մշակել են գյուղատնտեսական կենդանինների հղիության և անպտղության որոշման մեթոդներ, ծննդագիտական և գինեկոլոգիական հիվանդությունների, կաթնագեղձի բորբոքումների, փորձարուների նախապատրաստման վիրաբուժական եղանակներ և դրանց օգտագործման մեթոդիկան, դասակարգել են անպտղությունը, վիժումները, կաթնագեղձի բորբոքումները, մշակել սեռական փուլերի մասին ուսմունքի հարցերը և այլն։ Ծննդագիտության հիմնական խնդիրը գյուղատնտեսական կենդանինների ընդլայնված վերարտադրության նպատակային կազմակերպումն է, առավելագույն հավելաճի ապահովումը, էգերի անպտղության և սակավապտղության, կաթնագեղձի բորբոքումների, նորածինների հիվանդությունների կանխարգելումը։ Հայաաստանի Հանրապետությունում ծննդագիտության գիտահետազոտական աշխատանքները տարվում են ՀԱԱՀ-ի անասբուժական բժշկագիտության և անասնաբուծական ֆակուլտետներում։ Ուսումնասիրվել են տարբեր կենդանիների հղիության, անպտղության պատճառագիտության, սերմնահեղուկի մանրէային աղտոտվածության, կրծի հիվանդության հարցերը (Ալեքսանդր Մանասյան, Գրիգոր Գրիգորյան և ուրիշներ)։

Կատեգորիա:Գյուղատնտեսություն
Կատեգորիա:Անասնաբուժություն
Կատեգորիա:Անասնաբուծություն
Էմմա Պողոսյան

**Էմմա Պողոսյան** (), հայ ծանրորդուհի, պատանիների Եվրոպայի առաջնության կրկնակի հաղթող, երիտասարդների Եվրոպայի առաջնության փոխչեմպիոն, երիտասարդների աշխարհի առաջնության բրոնզե մեդալակիր, ծանրամարտի երիտասարդների աշխարհի առաջնության չեմպիոն։

## Կենսագրություն
Էմմա Պողոսյանը ծնվել է 2006 թվականի օգոստոսի 26-ին։ Մեծացել է Արմավիրի մարզի Նալբանդյան գյուղում։ Բնակվում է Գյումրիում։ Սովորում է Գյումրու Օլիմպիական հերթափոխի պետական մարզական քոլեջում։

2022 թվականին Էմմա Պողոսյանը ոսկե մեդալ է նվաճել Լեհաստանում ընթացող ծանրամարտի Եվրոպայի մինչև 15 տարեկանների առաջնության 81 կգ քաշայինների կարգում։

2023 թվականի գարնանը  Ալբանիայի Դյուրես քաղաքում տեղի ունեցած աշխարհի երիտասարդական առաջնության մինչև 81 կգ քաշային կարգում Էմմա Պողոսյանը պոկում վարժությունում բարձրացրել է 98 կգ, իսկ հրումում՝ 123 կգ։ Երկամարտի 221 կգ արդյունքով նա դարձել է առաջնության բրոնզե մեդալակիր։

2023 թվականի ամռանը Էմմա Պողոսյանը Ռումինիայի մայրաքաղաք Բուխարեստում կայացած ծանրամարտի Եվրոպայի պատանեկան առաջնությունում դարձել է արծաթե մեդալակիր։

2023 թվականին Մոլդովայի մայրաքաղաք Քիշնևում տեղի ունեցած ծանրամարտի Եվրոպայի պատանեկան առաջնության 81 կգ քաշային կարգայինների մրցապայքարում Էմմա Պողոսյանը Հայաստանի հավաքական թիմի կազմում երկամարտի 225 կգ արդյունքով դարձել է հաղթող։ Ծանրորդուհին հրում վարժաձևում 129 կգ արդյունքով սահմանել է Եվրոպայի պատանեկան նոր ռեկորդ։

2024 թվականի սեպտեմբերի 25-ին Իսպանիայի Լեոն քաղաքում տեղի ունեցած ծանրամարտի աշխարհի երիտասարդական առաջնությունում հայազգի ծանրորդուհին մինչև 81 կգ քաշային կարգում երկամարտի 233 կգ արդյունքով նվաճել է ոսկե մեդալ։

## Ծանոթագրություններ

## Արտաքին հղումներ
*18-ամյա Էմմա Պողոսյանը՝ ծանրամարտի աշխարհի երիտասարդական առաջնության հաղթող

Կատեգորիա:Հայ ծանրամարտիկներ
Կոնստանտին Կարաջա

**Կոնստանտին Կարաջա** (), ռումինացի արիստոկրատ, դիվանագետ, իրավաբան, մատենագետ, Ռումինական ակադեմիայի պատվավոր անդամ, աշխարհի արդարակյաց (կոչումը շնորհվել է Երկրորդ համաշխարհային պատերազմի ժամանակ հրեաներին փրկելու համար):

## Կենսագրություն
Ծնվել է Հաագայում՝ հույնի և շվեդուհու ընտանիքում, հոր՝ Նիդեռլանդներում Օսմանյան կայսրության դեսպանի պաշտոնում գտնվելու ժամանակ։  Իրավագիտություն է սովորել Մեծ Բրիտանիայում՝ Ֆրեմլինգհեմի քոլեջում և Լոնդոնում։  1916 թվականին Կոնստանտին Կարաջան ամուսնացել է Ռումինիայի արքայադուստր Մարսել Էլեն Կարաջայի (1896-1971) հետ, որը նրա զարմիկն էր և դարձել Ռումինիայի քաղաքացի։ 

Դիվանագիտական ծառայության անցնելով՝ որպես հյուպատոս ներկայացրել է Ռումինիան Բուդապեշտում, Ստոկհոլմում և Բեռլինում։  Պատերազմի ժամանակ իր դիրքն օգտագործել է հրեաներին փրկելու համար։  Մասնավորապես, Բեռլինում 1938 թվականի նոյեմբերի 9-10-ը «Բյուրեղապակյա գիշերվա» ջարդից անմիջապես հետո սկսել է եռանդուն քայլեր ձեռնարկել Գերմանիայում ռումինացի հրեաների սեփականության օտարման դեմ։ 

1944 թվականին կարճ ժամանակով չի աշխատել։

1947 թվականին Կոնստանտինը ընդմիշտ հեռացվել է պաշտոնից: Նրա կենսաթոշակը մերժվել է։  1948 թվականին կոմունիստական ռեժիմը հեռացրել է Կարաջային գիտությունների ակադեմիայից: Նա վերականգնվել է 1990 թվականին՝ 1989 թվականի հեղափոխությունից հետո։  Մահացել է 1950 թվականի դեկտեմբերի 28-ին:

2005 թվականի մայիսի 18-ին Իսրայելի աղետի և հերոսության «Յադ Վաշեմ» ինստիտուտը Կոնստանտին Կարաջային ճանաչել է աշխարհի ժողովուրդների արդարակյաց։

## Ընտանիք
Կոնստանտինը եղել է արքայազն Ժան Կարաջա փաշայի (1835-1894) և Շվեդիայի Մարիա Լուիզա Սմիթի (հայտնի է նաև որպես արքայադուստր Մարիա Կարաջա (1868-1943) որդին: Ամուսնացած էր հեռավոր ազգականի հետ, ուներ երկու երեխա (որդի և դուստր):

## Ծանոթագրություններ

Կատեգորիա:Աշխարհի արդարակյացներ
Կատեգորիա:Ռումինացի պատմաբաններ
Կատեգորիա:Ռումինիայի դիվանագետներ
Քյոչեօղլուի համամ

**Քյոչեօղլուի համամ** (), հին համամ (բաղնիք) Ստամբուլի Քադըքյոյ թաղամասում: Գտնվում է Ջաֆերաղա թաղամասում, Բահարիյե թաղամասի Գեներալ Ասըմ Գյունդուզ և Նևզեմին փողոցների խաչմերուկում։ Բակի կամարակապ դարպասի և որոշ պատերի մնացորդներ դեռևս կանգուն են։

## Պատմություն
Բաղնիքը կառուցվել է 1840-ական թվականներին որպես պոլսահայ Քյոչեյանների (Քյոչեյանների ընտանիք) մասնավոր սեփականություն։ Այդ ընտանիքին էր պատկանում փողոցի մյուս կողմում գտնված առանձնատունը։ Հակոբ Քյոչեյանը վերջին պոլսահայերից էր, ով օսմանյան ժամանակաշրջանում զբաղվում էր դրամափոխանակությամբ և բանկային գործունեությամբ: Քյոչեյանների ընտանիքը քաղաքի շատ շրջաններում կառուցել է մասնավոր կամ հասարակական օբյեկտներ, որոնցից մեկն էլ այս համամն էր։ Այն գործել է մինչև 1960-ական թվականներին քանդվելը: 

Փայտից կառուցված միահարկ հանդերձարանի հատվածը բաժանված էր երկու մասի, որից մեկում հանդերձարանի խցիկներն էին, իսկ մյուսում՝ հանգստի գոտին։ Բաղնիքի բակում կար ևս մեկ շինություն։ Դա քարերով և աղյուսներով կառուցված շինություն էր, որն ուներ տաք և ջերմ սենյակներ, որոնք հատվածաբար ծածկված էին գմբեթով։ Արվեստի պատմաբան Սելչուկ Սեչկինի կարծիքով՝ տաք սենյակին կից հատվածը «պետք է լիներ» զուգարան։ Կրակարանին կից երկհարկանի փայտե շինության առաջին հարկում փայտի պահեստ էր, իսկ վերևի հարկում փայտահատի տունն էր, որը ծածկված էր գավակավոր տանիքով և նույնպես փայտից էր։

## Ներկա վիճակ
Բաղնիքից մնացել են բակի կամարակապ դարպասի և որոշ պատերի մնացորդներ։ Պատերից մեկին փակցված է ցուցանակ, որի վրա գրված է․ *«Քյոչեօղլուի համամ․ կամարի և պատի մնացորդներ։ Աբդուլմեջիթ I սուլթանի ժամանակաշրջան (1839-1861)։ Կառուցվել է 1840 թվականին՝ պալատական գանձապահ Հակոբ Քյոչեյանի անունից»*:

## Պատկերասրահ

Պատկեր:10 Kadiköy - Bahariye kuşdili - J. Pervitiç - btv1b10100739v (Köçeoğlu Hammam).jpg|alt=Jacques Pervititch'in 1939 tarihli haritasında gösterilen hamam|Ժակ Պերվիտիչի 1939 թվականի քարտեզի այն հատվածը, որտեղ պատկերված է բաղնիքը
Պատկեր:Քյոչեօղլու բաղնիք 02.jpg|Բաղնիքի մասին տվյալներով ցուցանակ


## Ծանոթագրություններ

Կատեգորիա:1840-ականների կառուցումն ավարտված շենքեր և կառույցներ
Կատեգորիա:Ստամբուլի հուշարձաններ
Dance Alone (երգ, Սիա)

**«Dance Alone»**, ավստրալացի երգչուհիներ Սիայի և Քայլի Մինոուգի երգը: Թողարկվել է 2024 թվականի փետրվարի 7-ին և դարձել Սիայի «Reasonable Woman» տասներորդ ալբոմի երկրորդ սինգլը։

## Թողարկում
2023 թվականի սեպտեմբերին Սիան հայտարարել է իր «Reasonable Woman» տասներորդ ստուդիական ալբոմի մասին և թողարկել նրա գլխավոր սինգլը՝ «Gimme Love»։ Նույն ամսին Քայլի Մինոուգը թողարկել է իր «Tension» տասնվեցերորդ ստուդիական ալբոմը, որը արժանացել է քննադատների դրական գնահատականին։ Սիան և Մինոուգը նախկինում համագործակցել են վերջինիս «Kiss Me Once» (2014) տասներկուերորդ ստուդիական ալբոմի վրա աշխատելիս, ընդ որում՝ Սիան ալբոմի գործադիր պրոդյուսերն էր և երկու երգերի համահեղինակ։  «Dance Alone»-ն առաջին անգամ հնչել է 2024 թվականի հունվարի վերջին Լաս Վեգասում Մինոուգի բնակության վայրում կայացած համերգից առաջ։ Այնուհետև փետրվարի 1-ին դրա մասին հայտարարվել է սոցիալական ցանցերում, և փետրվարի 7-ին այն թողարկվել է քնարական տեսահոլովակի հետ միասին։

## Տեսահոլովակ
«Dance Alone» երգի երաժշտական տեսահոլովակը թողարկվել է 2024 թվականի մարտի 15-ին։ Տեսահոլովակի ռեժիսորն է Դանո Չերնին։

## Երգացանկ

* **Digital download and streaming**

# "Dance Alone" – 2:52

* **Digital download and streaming – Ofenbach remix**

# "Dance Alone" (Ofenbach Remix) – 2:36
# "Dance Alone" (Ofenbach Extended Remix) – 3:29
# "Dance Alone" – 2:52

* **Digital download and streaming – Kito remix**

# "Dance Alone" (Kito Remix) – 3:09
# "Dance Alone" – 2:52

* **Digital download and streaming – remixes EP**

# "Dance Alone" – 2:52
# "Dance Alone" (Ofenbach Remix) – 2:36
# "Dance Alone" (Kito Remix) – 3:09
# "Dance Alone" (Malibu Babie Remix) – 3:07
# "Dance Alone" (Pure Shores Remix) – 2:44
# "Dance Alone" (Gab Rhome Remix) – 3:25
# "Dance Alone" (Extended Mix) – 4:05
# "Dance Alone" (Slowed Down) – 3:35
# "Dance Alone" (Sped Up) – 2:29

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Թողարկման պատմություն

## Ծանոթագրություններ

Կատեգորիա:Սիայի երգեր
Կատեգորիա:Քայլի Մինոուգի երգեր
Նման պատկերներ

**Նման պատկերներ**, պատկերների նմանություն, երկրաչափական հասկացություն, որը բնութագրում է պատկերների միևնույն ձևի լինելը՝ անկախ չափերից: Ավելի խիստ սահմանումը հետևյալն է. F_1 պատկերը կոչվում է նման F_2 պատկերին՝ նմանության k>0 գործակցով (F_1 ḵ F_2), եթե F_1-ի և F_2-ի կետերի միջև կարելի է հաստատել այնպիսի փոխմիարժեք համապատասխանություն, որ F_1-ի ցանկացած երկու X և Y կետերի հեռավորության այդ կետերին համապատասխան (F_2-ի) X' և Y' կետերի հեռավորության հարաբերությունը հավասար է k-ի:

Պատկերների նմանությունն ունի հետևյալ հատկությունները՝
:ա) F_1 / F_1,
:բ) եթե F_1 ḵ F_2, ապա F_2 ḵ^{-1}F_1,
:գ) եթե F_1 ḵ F_2, F_2 ḵ'F_3, ապա F_1 k ḵ′ F_3:

Նման պատկերների մակերեսների հարաբերությունը հավասար է նմանության գործակցի քառակուսուն, իսկ ծավալների հարաբերությունը՝ խորանարդին:

Նման պատկերներ հասկացության հետ սերտորեն կապված է նմանության ձևափոխություն հասկացությունը. հարթության (տարածության) այնպիսի արտապատկերումն ինքն իր վրա, որի դեպքում հարթության (տարածության) ցանկացած X և Y կետերը արտապատկերվում են այնպիսի X' և Y' կետերի, որ |X'Y'| և |XY| հեռավորությունների հարաբերությունը միևնույն k թիվն է (կախված չէ X և Y-ից), կոչվում է նմանության ձևափոխություն (k գործակցով):

Նմանության ձևափոխության դեպքում պատկերներն անցնում են իրենց նման պատկերների: Նմանության ձևափոխությունները խումբ են կազմում և աֆինական ձևափոխությունների մասնավոր դեպքն են: Պատկերների նմանությունը կիրառվում է մոդելավորման, գծագրության մեջ, քարտեզային գործում:

Կատեգորիա:Աֆինական երկրաչափություն
Թիմ Կլանսի

**Թիմ Կլանսի** (, ), իռլանդացի ֆուտբոլիստ, որը խաղացել է պաշտպանի դիրքում և ֆուտբոլի մարզիչ։ Նախկինում խաղացել է «Միլուոլում», «Ուեյմութում», «Ուոլթոնում և Հիրշամում», «Ֆիշեր Ատլետիկում», «Կիլմարնոկում», «Մոտերուելում», «Հիբերնիանում» և «Սենտ Ջոնսթոնում»:

2017 թվականի դեկտեմբերից «Դրոեդա Յունայթեդ» ակումբի գլխավոր մարզիչ։

## Կարերիա
### Ակումբային
Կարիերան սկսել է հայրենիքում՝ «Բելվեդեր» ակումբի երիտասարդական թիմում։ Այնտեղ նրան նկատել է «Միլուոլը», որտեղ էլ տեղափոխվել է Թիմը։ «Միլուոլից» վարձավճարով մեկնել է «Ուեյմութ»։ Հետագայում միացել է «Ուոլթոն և Հիրշին»։ Խաղացել է նաև «Ֆիշեր Ատլետիկում»։ 2007 թվականին միացել է շոտլանդական «Կիլմարնոկ» ակումբին, որի հետ կնքել է մեկամյա պայմանագիր։ Նրա նորամուտը կայացել է «Գրետնայի» հետ խաղում։ 2007/08 մրցաշրջանում ակումբի ղեկավարությունը նրա հետ պայմանագիրը երկարաձգվել է։ 2008 թվականի ապրիլին չորս ամիս խաղադաշտ դուրս չի եկել կոճի ջլերի վնասվածքի պատճառով։ Բաց է թողել նաև ակումբի նախամրցաշրջանային նախապատրաստությունը 2008/09 մրցաշրջանից առաջ վնասվածքի պատճառով և խաղադաշտ է դուրս եկել միայն «Աբերդինի» հետ խաղի ժամանակ, սակայն մրցաշրջանի ավարտին բավականին լավ է դրսևորել իրեն՝ արժանանալով պայմանագրի նոր երկարաձգման։ 2010/11 մրցաշրջանում կորցրել է ակումբի մարզչի վստահությունը, ինչպես նաև ինքնագոլով է աչքի ընկել «Ռեյնջերսի» հետ խաղում (1:2), որը նրա թիմին պարտություն է բերել։ Արդյունքում, մրցաշրջանի ավարտից հետո հեռացել է ակումբից։ Այդ ժամանակ՝ օգոստոսին, Կլանսին մեկամյա պայմանագիր է կնքել շոտլանդական մեկ այլ ակումբի՝ «Մոտերուելի» հետ։ Սակայն, չնայած հիմնական կազմում ամուր տեղ գտնելուն, մեկ տարի անց հրաժարվել է երկարաձգել այն՝ լքելով թիմը։ 2012 թվականի հունիսին երկամյա պայմանագիր է կնքել իր երրորդ շոտլանդական ակումբի՝ «Հիբերնիանի» հետ։ Նոր թիմի կազմում առաջին գոլը, ինչպես նաև վեց տարվա ընթացքում առաջին գոլը խփել է սեպտեմբերի մեկին «Սելտիկի» հետ խաղում (2:2)։

### Իռլանդիայի հավաքական
Թիմը հրավիրվել է Իռլանդիայի պատանեկան հավաքականներ՝ մինչև 18 և 19 տարեկան թիմեր, 2003 թվականին մասնակցել է Եվրոպայի երիտասարդական հավաքականների առաջնության ընտրական փուլի խաղերին։

## Ծանոթագրություններ

## Արտաքին հղումներ
* Профиль на официальном сайте «Хайберниана» 
* 
* 

 
Կատեգորիա:Իռլանդացի ֆուտբոլային մարզիչներ
Կատեգորիա:Իռլանդացի ֆուտբոլիստներ
Կատեգորիա:Կիլմարնոկի ֆուտբոլիստներ
Կատեգորիա:Հիբերնիանի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Վիվ Անդերսոն

**Վիվիան Ալեքսանդր Անդերսոն** (, անգլիացի ֆուտբոլիստ և ֆուտբոլային մարզիչ։ Խաղացել է «Նոթինգհեմ Ֆորեստ», «Արսենալ», «Մանչեսթեր Յունայթեդ» և «Շեֆիլդ Ուենսդեյ» թիմերի կազմում։ Նա դարձավ առաջին սևամորթ ֆուտբոլիստը, որը խաղացել է Անգլիայի ֆուտբոլի ազգային հավաքականի կազմում պաշտոնական խաղի ժամանակ։

## Ֆուտբոլային կարիերա
### «Նոթինգհեմ Ֆորեստ»
1974 թվականին Անդերսոնը տեղափոխվեց «Նոթինգհեմ Ֆորեստ», բայց սկսեց կանոնավոր խաղալ միայն երկու տարի անց, երբ ակումբի գլխավոր մարզիչ դարձավ Բրայան Քլաֆը։ 1977 թվականին  «Նոթինգհեմ Ֆորեստ»-ը դուրս եկավ Առաջին դիվիզիոն, իսկ հաջորդ մրցաշրջանում դարձավ Անգլիայի չեմպիոն։ Ակումբի պատմության մեջ սկսվում է ամենահաջողակ շրջանը։ 1978 և 1979 թվականներին «Նոթինգհեմ Ֆորեստ»-ը հաղթեց Ֆուտբոլային լիգայի գավաթը, իսկ 1979 և 1980 թվականներին՝ ՈՒԵՖԱ Չեմպիոնների Լիգայի գավաթը։ Անդերսոնը այդ հաղթանակներում իր ներդրումն ունեցավ՝ ելույթ ունենալով աջ պաշտպանի դիրքում։ Նրա՝ թիմի համար վստահ խաղը գրավեց Անգլիայի հավաքականի ղեկավարության ուշադրությունը, որի կազմում Վիվը ընդգրկվեց 1978 թվականին։

### «Արսենալ»
1984 թվականին Անդերսոնը տեղափոխվեց «Արսենալ» 250000 ֆունտ ստերլինգով։

### «Մանչեսթեր Յունայթեդ»
1987 թվականին Վիվը տեղափոխվեց «Մանչեսթեր Յունայթեդ» 250000 ֆունտ ստերլինգով՝ դառնալով առաջին խաղացողը, որին Ալեքս Ֆերգյուսոնը ձեռք բերեց, երբ նոր էր ընտրվել «Յունայթեդի» նոր մարզիչը։

## Կարիերան ավարտելուց հետո
2000 թվականի հունվարին Վիվ Անդերսոնը պարգևատրվեց Բրիտանական թագավորության շքանշանով (MBE)։

2004 թվականին նա ներառվեց Անգլիական ֆուտբոլի փառքի սրահում։

Ներկա պահին Վիվ Անդերսոնը աշխատում է տուրիստական գործակալությունում, ինչպես նաև համարվում է Անգլիայի ֆուտբոլային միության բարի կամքի դեսպանը։

## Անձնական կյանք
Վիվ Անդերսոնի որդին՝ Չարլին, ներկա պահին խաղում է «Մաքլսֆիլդ Թաուն» ակումբում։

## Նվաճումներ
### Որպես խաղոցող
**«Նոթինգհեմ Ֆորեստ»**

* Առաջին դիվիզիայի հաղթող, 1977-1978 թվականներ
* Ֆուտբոլային լիգայի գավաթակիր (**2**), 1978 և 1979 թվականներ
* ՈՒԵՖԱ Չեմպիոնների Լիգայի հաղթող (**2**), 1978/79, 1979/80
* ՈՒԵՖԱ Սուպեր գավաթի նվաճող, 1980 թվական
* Անգլա-շոտլանդական գավաթի հաղթող, 1977 թվական

**Արսենալ**

* Ֆուտբոլային լիգայի գավաթակիր, 1987 թվական

**Մանչեսթեր Յունայթեդ**

* Ֆուտբոլի Անգլիայի գավաթակիր, 1990 թվական
* Ֆուտբոլի Անգլիայի Սուպերգավաթի հաղթող, 1990 թվական

## Ելույթների վիճակագրություն

## Ծանոթագրություններ

## Հղումներ
* Профиль футболиста на Sporting-Heroes.net
* Профиль футболиста на сайте *100 Great Black Britons*
* England’s black players
* Профиль футболиста в Зале славы английского футбола
Սուրբ Անտոնի տանջանքը

**«Սուրբ Անտոնի տանջանքը»** (), ուշ քվատրոչենտոյի իտալական նկար, որը զարգացնում է Մարտին Շոնգաուերի ուշ գոթական փորագրության սյուժեն։ 2008 թվականին նրա հեղինակ է ճանաչվել 12 կամ 13 տարեկան Միքելանջելոն։ Եթե վերագրումը հաստատվի, ապա սա կլինի նրա պահպանված գործերից ամենավաղը և վարպետի երեք կամ չորս հաստոցային գործերից մեկը։

## Պատմություն
2008 թվականի հուլիսին նկարը գնվել է Սոթբիս աճուրդում 2 միլիոն դոլարով որպես Դոմենիկո Գիռլանդայոյի արվեստանոցի աշխատանք, որտեղ, ի թիվս այլոց, սովորել է Միքելանջելոն: Հիմնվելով Ջորջո Վազարիի այն տվյալների վրա, որ Միքելանջելոյի ստեղծագործությունների մեջ եղել է Շոնգաուերի փորագրության հիման վրա ստեղծված սուրբ Անտոնի տանջանքի պատկերը, ինչպես նաև մեծ վարպետի ձեռագրի հետ ոճական նմանությանը, Մետրոպոլիտեն արվեստի թանգարանի աշխատակիցների կողմից աշխատանքը մաքրելուց հետո «Սուրբ Անտոնի տանջանքը» վերագրվել է երիտասարդ Միքելանջելոյին։

Շուտով նկարով հետաքրքրվել է Ֆորտ-Ուերտի (Տեխաս) Քիմբելի գեղարվեստի թանգարանը, որը գնել է այն չբացահայտված գումարով (ըստ գնահատականի՝ 6 միլիոն դոլարից ոչ պակաս)։ Եթե այս գնահատականը համապատասխանում է իրականությանը, ապա «Սուրբ Անտոնի տանջանքը» այս պահին արվեստի ամենաթանկարժեք գործն է, որը ստեղծել է երեխան:

## Տես նաև

* Միքելանջելոյի աշխատանքների ցանկ
* «Մադոննան սանդուղքի մոտ»՝ Միքելանջելոյի ամենավաղ ստեղծագործությունը, որի հեղինակությունը կասկածի տակ չի դրվում

## Ծանոթագրություններ

Կատեգորիա:Դևերն արվեստում
Կատեգորիա:15-րդ դարի նկարներ
Կատեգորիա:Նկարներ այբբենական կարգով
Կատեգորիա:Միքելանջելոյի ստեղծագործություններ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Իվ Վանդերհագե

**Իվ Վանդերհագե** (, ), բելգիացի ֆուտբոլիստ, որը հայտնի է «Մուսկրոնում», «Անդերլեխտում» և Բելգիայի ազգային հավաքականում իր ելույթներով: 2002 թվականի աշխարհի առաջնության, ինչպես նաև 2000 թվականի Եվրոպայի առաջնության մասնակից։ Խաղային կարիերան ավարտելուց հետո դարձել է մարզիչ։

## Ակումբային կարիրեա
Վանդերհագեն իր կարիերան սկսել է 16 տարեկանում հայրենի քաղաքի «Ռուսելարե» ակումբում։ Կարիերայի սկզբում վարձավճարով տեղափոխվել է «Սերկլ Բրյուգե» խաղային պրակտիկա ձեռք բերելու համար, սակայն երկու մրցաշրջաններում խաղացել է միայն մեկ խաղում։ Վարձակալությունից վերադառնալուց հետո ևս չորս մրցաշրջան անցկացրել է՝ հանդես գալով երրորդ դիվիզիոնում։ 1992 թվականին ընդունել է երկրորդ դիվիզիոնի «Մուսկրոն» ակումբի հրավերը։

1994 թվականին տեղափոխվել է «Էնդրախտ Ալստ», որտեղ կարողացել է իրեն դրսևորել որպես բարձր մակարդակի ֆուտբոլիստ։ 1998 թվականին վերադարձել է «Մուսկրոն», որին 1999/2000 մրցաշրջանում օգնել է Բելգիայի ֆուտբոլի առաջնությունում զբաղեցնել չորրորդ տեղը և որակավորվել ՈՒԵՖԱ-ի գոտում։

2000 թվականի Եվրոպայի առաջնությունից հետո  տեղափոխվել է «Անդերլեխտ»։ Նոր ակումբի կազմում չորս անգամ հաղթել է Բելգիայի առաջնությունում և երեք անգամ նվաճել Սուպերգավաթը։ 2007 թվականի ձմռանը Վանդերհագեն 37 տարեկանում վերադարձել է հայրենի «Ռուսելարե», որտեղ  2008 թվականի ամռանը ավարտել է կարիերան:

## Միջազգային կարիերա
1999 թվականի մայիսի 30-ին 29 տարեկանում Պերուի հավաքականի դեմ ընկերական խաղում նորամուտն է նշել Բելգիայի հավաքականի կազմում։

2000 թվականին մասնակցել է Եվրոպայի տնային առաջնությանը։ Վանդերհագեի մրցաշարում հանդես է եկել Շվեդիայի, Թուրքիայի և Իտալիայի հավաքականների դեմ խաղերում։

2001 թվականի փետրվարի 28-ին 2002 թվականի աշխարհի առաջնության ընտրական փուլի՝ ազգային հավաքականի դեմ խաղում Սան Մարինոն դուբլի հեղինակ է դարձել՝ խփելով առաջին գոլերը ազգային հավաքականում։

2002 թվականին մասնակցել է աշխարհի առաջնությանը։ Մրցաշարում խաղացել է Ռուսաստանի, Թունիսի, Ճապոնիայի հավաքականների դեմ խաղերում և Բրազիլիայի հավաքականի ապագա չեմպիոնների դեմ 1/8 եզրափակչի մենամարտին։ Ֆուտբոլի աշխարհի առաջնություն 2002-ից անմիջապես հետո ավարտել է կարիերան հավաքականում։

Ազգային թիմի կազմում մասնակցել է 48 հանդիպման և դարձել 2 գոլի հեղինակ:

## Ձեռքբերումներ
;  «Անդերլեխտ»

* Բելգիայի ֆուտբոլի առաջնություն՝ 2000/01, 2003/04, 2005/06, 2006/07
* Բելգիայի սուպերգավաթակիր՝ 2000, 2001, 2006

## Ծանոթագրություններ

Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Մուսկրոն Պերյուվելզի ֆուտբոլիստներ
Կատեգորիա:Ռուսելարեի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անուրա Կումարա Դիսսանայակե

**Անուրա Կումարա Դիսսանայակե** (, , ), Շրի Լանկայի 10-րդ նախագահը՝ 2024 թվականի սեպտեմբերի 23-ից, Կոլոմբո շրջանի նախկին պատգամավոր և Ջանաթա Վիմուկթի Պերամունա (2014 թվականից) և Ազգային Ժողովրդական Իշխանություն (2019 թվականից) կուսակցությունների ներկայիս առաջնորդը։

## Կենսագրություն
Անուրա Կումարան ծնվել է 1968 թվականի նոյեմբերի 24-ին Շրի Լանկայի Հյուսիսային Կենտրոնական նահանգի Անուրադհապուրա շրջանի Տամբուտեգամա գյուղում և այնտեղ է ստացել իր նախնական կրթությունը։ Անուրա Կումարան դարձել է իր դպրոցի առաջին շրջանավարտը, որը ընդունվել է համալսարան:

Ուսանողական տարիներին զբաղվել է քաղաքականությամբ՝ միանալով ձախակողմյան Ժողովրդական ազատագրական ճակատ երիտասարդական կազմակերպությանը։ 2000 թվականին ընտրվել է պատգամավոր Ժողովրդական ազատագրական ճակատից, իսկ 2004 թվականին, երբ Ժողովրդական ազատագրական ճակատն Ազատություն կուսակցության հետ կոալիցիոն կառավարություն է ձևավորել դարձել է գյուղատնտեսության նախարար: Մեկ տարի անց, երբ կոալիցիան փլուզվել է հրաժարական է տվել։

Ժողովրդական ազատագրական ճակատի ղեկավար է դարձել 2014 թվականին։ Նրա ժողովրդականությունը մեծացել է 2022 թվականի զանգվածային բողոքի ցույցերի արդյունքում: Իրեն ներկայացնում է որպես քաղաքական գործիչ, որը կապված չէ ոչ պոպուլյար քաղաքական էլիտայի հետ:

## Նախագահություն
Շրի Լանկայում նախագահական ընտրությունները տեղի են ունեցել 2024 թվականի սեպտեմբերի 21-ին։ Երկրորդ փուլում Անուրին աջակցել է 5,740,179 քաղաքացի, ինչը մեկ միլիոնով ավելի է, քան նրա ամենամոտ մրցակից Սաջիթ Պրեմադասան։

## Ծանոթագրություններ

## Արտաքին հղումներ
* Շրի Լանկայի առաջնորդների ցուցակ**** (<small>արխիվացված պատճեն 2022-07-28</small>)

Կատեգորիա:Կոմունիստ ղեկավարներ
Կատեգորիա:Շրի Լանկայի քաղաքական գործիչներ
Կատեգորիա:Պետության գործող ղեկավարներ
Դանթե Վանզեր

**Դանթե Վանզեր** (, ), բելգիացի ֆուտբոլիստ, «Նյու Յորք Ռեդ Բուլզ» ակումբի և Բելգիայի ազգային հավաքականի հարձակվող։

## Ակումբային կարիերա
Վանզեյրը «Գենկ» ակումբի սան է։ 2016 թվականի սկզբին Դանթեն ընդգրկվել է հիմնական թիմի հայտացուցակում։ Նրա նկատմամբ հետաքրքրություն են ցուցաբերել իտալական «Ինտերը», անգլիական «Տոտենհեմը» և գերմանական «Վոլֆսբուրգը»։ 2016 թվականի սեպտեմբերի 18-ին «Անդերլեխտի» դեմ խաղում նորամուտն է նշել Բելգիայի ֆուտբոլի առաջնությունում՝ երկրորդ խաղակեսում փոխարինելով Լեոն Բեյլին։

2018 թվականի հունիսին «Գենկը» մեկ տարով երկարաձգել է պայմանագիրը Վանզեյրի հետ՝ մինչև 2021 թվականը, և հաջորդ մրցաշրջանի համար նրան վարձակալություն է տվել «Բերերսոթին»։

2023 թվականի փետրվարի 3-ին Վանզեյրը տեղափոխվել է MLS «Նյու Յորք Ռեդ Բուլս» ակումբ՝ ստորագրելով քառամյա պայմանագիր նշանակված խաղացողի պայմանագիր՝ մինչև 2027 մրցաշրջանը երկարաձգելու հնարավորությամբ։ Ամերիկյան լիգայում նորամուտը նշել է մարտի 4-ին «Նեշվիլի» դեմ խաղում՝ 76-րդ րոպեին փոխարինման դուրս գալով Էլիաս Մանոելի փոխարեն։ 2023 թվականի մարտի 18-ին «Կոլամբուս Կրյուի» դեմ խաղում խփել է առաջին գոլը MLS-ում։ 2023 թվականի ապրիլի 8-ին «Սան Խոսե Էրթքվեյքսի» դեմ խաղում Երկրորդ խաղակեսում կատարած խախտումից հետո ռասայական հողի վրա վիրավորել է մրցակից թիմի հարձակվող Ջերեմի Էբոբիսեին, ինչի պատճառով խաղը երկար ժամանակով դադարեցվել է։ Միջադեպի արդյունքում տուգանվել և որակազրկվել է 6 խաղով։

## Միջազգային կարիերա
2015 թվականին Վանզերը օգնել է Բելգիայի պատանեկան հավաքականին Չիլիում կայանալիք աշխարհի պատանեկան առաջնությունում գրավել երրորդ տեղը: Մասնակցել է Չեմպիոնների լիգայի, Էկվադորի, Հարավային Կորեայի, Կոստա Ռիկայի, Մեքսիկայի և երկու անգամ Մալի խմբային փուլի հանդիպումներին։ Մեքսիկացիների դեմ խաղում Դանթեն դուբլի հեղինակ է դարձել։

Բելգիայի ազգային հավաքականի կազմում նորամուտը տեղի է ունեցել 2021 թվականի նոյեմբերի 16-ին ՝ 2022 թվականի աշխարհի առաջնության որակավորման փուլի Ուելսի դեմ խաղում՝ Երկրորդ խաղակեսում փոխարինելով Դիվոկ Օրիջիին։

## Ձեռքբերումներ
; Թիմային

 **Բելգիա (մինչև 17)**

* Աշխարհի պատանեկան առաջնություն՝ 2015

## Ծանոթագրություններ

Կատեգորիա:Բելգիայի հավաքականի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կիհելահ

**Կիհելահ** (), աշկենազ հրեաների ազգային փխրուն թխվածքաբլիթներ։ Այն ունի շեղանկյան կամ քառակուսու ձև: Դասվում է արևելյան քաղցրավենիքների շարքին։

## Տեսակներ
* *Վանիլային կիհելահ*՝ շաղախված շաքարավազով։ Խոնավություն 9%։
* *Էյեր կիհելահ*՝ պատված է ձվի դեղնուցով։ Խոնավություն  8—10%։ Էյեր կիհելահ և վանիլային կիհելահ պատրաստվում էին ԽՍՀՄ-ում արդյունաբերական եղանակով:
* *Կիհելահ*՝ դարչինով և չամիչով։

## Ծանոթագրություններ

## Գրականություն
* 
* 
* 
* 
* 

Կատեգորիա:Արևելյան քաղցրավենիքներ
Կատեգորիա:Թխվածքաբլիթներ
Կատեգորիա:Իսրայելական խոհանոց
Կատեգորիա:Հրեական խոհանոց
Կոշինյա

**Կոշինյա կամ Կոքսինյա** (), բրազիլական խոհանոցի հավից պատրաստված ուտեստ, որը ծագում է Բրազիլիայի Սան Պաուլու նահանգից: Իրենից ներկայացնում է յուղի մեջ ապակած հավի արգանակով խմորի կտորներ, որոնք պատվում են հացի փշրանքներով և լցոնվում աղացած մսով կամ հավի ազդրերից մանրեցված մսերով: Լցոնի մեջ երբեմն ավելացնում են սերուցքային պանիր և այլ բաղադրիչներ։ Կոշինյան ունի հավի ազդրի ձև։ Վաճառվում է սրճարաններում, փռերում և հրուշակեղենի խանութներում։ Վաճառվում է նաև կիսաֆաբրիկատների տեսքով։

Անվանումը առաջացել է սոհա «ազդր» և *-inha* վերջածանցից։

Հայտնվել է XIX դարի վերջին Սան Պաուլու նահանգի Լիմեյրա քաղաքում։ Ըստ բանավոր փոխանցման՝ ուտեստն առաջին անգամ պատրաստել է բրազիլական արքայադուստր Իզաբելի խոհարարը՝ Գաստոն Օռլեանի կինը, ով ապրում էր Մորրո-Ազուլի ֆազենդայում (*Morro Azul՝* «Կապույտ Բլուր»):

Կոշինյան հանրաճանաչություն ձեռք բերեց արագացված ինդուստրացման քաղաքականության ներքո, որը 1934 թվականից ղեկավարում էր նախագահ Ժետուլիու Վարգասը: 1950-ականներին կոշինյայի հանրաճանաչությունը տարածվեց Ռիո դե Ժանեյրոյի և Պարանա նահանգներում:

## Տես նաև
* Արանչինի
* Կիևյան կոտլետ
* Կրոկետներ

## Ծանոթագրություններ

Կատեգորիա:Բրազիլական խոհանոց
Կատեգորիա:Ուտեստներ այբբենական կարգով
Կատեգորիա:Պորտուգալական խոհանոց
Յորն Վանկամպ

**Յորն Վանկամպ** (, ), բելգիացի ֆուտբոլիստ, «Աուդ-Հեվերլե Լյովեն» ակումբի հարձակվող:

## Ակումբային կարիերա
«Անդերլեխտ» ակումբի սան է։ 2016 թվականի սեպտեմբերի 25-ին «Վեստերլոյի» դեմ խաղում նորամուտն է նշել Բելգիայի ֆուտբոլի առաջնությունում՝ երկրորդ խաղակեսում փոխարինելով Նիկոլաե Ստանչուին։ 2017 թվականի ամռանը Յորնը վարձավճարով տեղափոխվել է հոլանդական «Ռոդա»:

## Միջազգային կարիերա
2015 թվականին Բելգիայի պատանեկան հավաքականի կազմում դուրս է եկել Բուլղարիայում ընթացող Եվրոպայի պատանեկան առաջնության կիսաեզրափակիչ: Նա մասնակցել է Գերմանիայի, Չեխիայի և Սլովենիայի հավաքականների դեմ խաղերին։

Նույն թվականին օգնել է պատանեկան հավաքականին Չիլիում անցկացվող աշխարհի պատանեկան առաջնությունում գրավել երրորդ տեղը: Մրցաշարում խաղացել է Հոնդուրասի, Էկվադորի, Մալի, Հարավային Կորեայի, Կոստա Ռիկայի և Մեքսիկայի  խմբային փուլի հանդիպումներին։ Հոնդուրասցիների և կորեացիների դեմ մենամարտերում Վան Կամպը մեկական գնդակ է խփել։

## Ձեռքբերումներ
**Թիմային**

 **«Անդերլեխտ»**

* Բելգիայի ֆուտբոլի առաջնություն՝ 2016/2017

**Միջազգային**

 Բ**ելգիա (մինչև 17)**

* Աշխարհի պատանեկան առաջնություն՝ 2015

## Ծանոթագրություններ

## Արտաքաին հղումներ
* Статистика на soccerway
* Профиль на sports.ru
* Belgium stats at Belgian FA

Կատեգորիա:Անդերլեխտի ֆուտբոլիստներ
Կատեգորիա:Աուդ Հեվերլե Լյովենի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Վիրտոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ